Выстава “Святочныя іконы” – гэта вынік міжнародных майстар-класаў іканапісу, арганізаваных у польскім горадзе Навіца. Творчыя сустрэчы мастакоў з Польшчы, Украіны, Літвы, Славакіі праходзяць ў Навіцы штогод з 2009 года. Працу мастакоў суправаджаюць канферэнцыі і дыскусіі, у якіх удзельнічаюць вядомыя мастацтвазнаўцы і тэолагі. З 2011 года ў праекце ўдзельнічаюць таксама іканапісцы з Беларусі. Майстар-класы прысвечаны галоўным іканаграфічным тэмам, у ліку якіх – прадстаўленне Хрыста, Багародзіцы і пасланцаў Божых Старога Запавету – прарокаў і анёлаў.